Sámsonkerti Magazin: 2013.11.28.
Rezesovának tetszik Budapest ?
Budapesti iskolába íratják be Rezesova gyerekeit ( Blikk információ)
Eva Rezesová volt párja, Erik Fischer tehetetlen, hiszen kislányát, Ellát is a jelenlegi Magyarország területére hozza nagyanyja. A férfi a Novy Casnak elmondta, a Rezes család fütyül a folyamatban lévő gyermekelhelyezési perre, és már el is kezdték intézni a kislány költöztetését.
- Ella nagymamája kérvényt nyújt be a bíróságra, ahol azt elfogadják, én pedig nem tehetek semmit, hiába tiltakozom - mondta Fischer, hozzátéve: feladja a harcot, ezután nem hajlandó tárgyalásokra járkálni, hogy nála helyezzék el közös gyermeküket.
A férfinek mostantól minden egyes láthatás alkalmával hosszú órákat kell majd utaznia Budapestre, a szabályok szerint ugyanis az anya lakhelyén kell átvennie gyermekét.
Közben Budapesten a nagymama talált egy két tannyelvű iskolát, ahová a másik gyerek, Alexandra és később a kis Ella is járni fog. Úgy számolnak, hogy legalább egy évig elhúzódik majd a bírósági eljárás.
Mivel a két gyerek nagymamája nem tud mindig Magyarországon lenni, ezért egy sofőr áll a házi őrizetben lévő Rezesová szolgálatára.Ő hozza-viszi a gyerekeket, bevásárol, és intézi a többi ügyet, amihez Rezesovának ki kellene mozdulnia a házból, még ebédet is hoz.
Mottónk: "Vétkesek közt, cinkos aki néma !" A bejegyzés ideje : 11/28/2013 03:12:00 du.
Egy olyan körről van szó, mely kormányok felett áll !
„Egyértelműen az látszik, hogy hiába volt itt több kormány az elmúlt 6-7 év alatt, a mechanizmus, az kezdettől fogva élt az adóhivatalon belül, a védelmi rendszer bizonyos adózói csoportok vonatkozásában kezdettől fogva működött. Nagyjából azok a vezetők működtették ezt a védelmi rendszert 2007-től, akik most is ott vannak. Mindezt csak azt jelentheti, hogy azok az emberek, akik őket védik, azok kormányokon átívelő személyek. Érvényesíteni tudják az akaratukat bármelyik kormány alatt … ezek az emberek már elszakadtak attól, hogy jobb vagy bal oldal, ők gazdaságilag már olyan erősek, hogy a politika sem mer hozzájuk nyúlni” - fogalmazott Horváth András a kiemelt adózói körök által évi akár 1700 milliárd forintos veszteséget jelentő visszaélésekkel kapcsolatban.
Forrás ; Alfahir
Mottónk: "Vétkesek közt, cinkos aki néma !" A bejegyzés ideje : 11/28/2013 11:09:00 de.
Autókat vertek szét "szórakozásból a gyerekek" !?
Együttesen milliós lehet a kár azokban az autókban, melyeket 10-11 éves gyerekek (?) rongáltak meg szándékosan múlt héten fényes nappal Devecserben. A szülők segélyéből nem vonható le az okozott kár.
Fotó: infoajka.hu
Nagy felháborodást váltott ki Devecserben a múlt héten, hogy fényes nappal a helyi általános iskola parkolójában több autót törtek össze vandál módon ismeretlenek. Az épületben a Gárdonyi tanulmányi verseny, illetve vetélkedő zajlott. Az esetről Ferenczi Gábor országgyűlési képviselőt múlt heti devecseri fogadóóráján tájékoztatták helyi lakosokat.
A képviselő arról tájékoztatta a Bakonyi Hírmondót, hogy tegnap interpellációt nyújtott be a Parlamentben a belügyminiszterhez „Számíthatnak-e a Kormányra azok a devecseriek, akik nyugodt körülmények között szeretnének élni, biztonságban szeretnék tudni családjukat és vagyontárgyaikat; növelik-e azonnali hatállyal a rendőri utcai jelenlétet, rendszeresítik-e ismét a gyalogos járőrszolgálatot, megvédik-e az időseket, hogy ne kelljen rettegésben élniük; egyáltalán, mit tesz a rendőrség a közrend biztosítása érdekében Devecser városában; hogyan akarják megfékezni a bűnöző elemeket; hogyan akarják betartatni a magyar-cigány együttélés alapvető normáit Devecserben? címmel, melyben többek közt a múlt heti vandalizmusról is tájékoztatja Pintér Sándor belügyminisztert, egyúttal a Kormány és a rendőrség azonnali segítségét kéri a tarthatatlan devecseri közállapotok rendezése, a bűnöző elemek megfékezése érdekében.
Az infoajka.hu azt írta, a rendőrség már le is zárta a nyomozást a múlt hétfői devecseri vandalizmus ügyében, miután kiderült, 10-11 éves gyerekek törték össze a helyi általános iskola parkolójában az értékes gépkocsikat, míg odabent tartott a tanulmányi verseny. Nem kis megdöbbenést keltett, amikor pedagógusok, kísérő szülők az iskola épületéből kilépve megpillantották a megrongált autókat. A gépkocsik szélvédőjét, ablakait deszkával betörték, a karosszérián kövekkel ütöttek komoly, mély horpadásokat.
Az iskolában Gárdonyi versenyt tartottak, erre hozott át három gyermeket saját autójával a noszlopi alpolgármester is. Városi Attila hírcentrumunknak azt mondta, saját autójában 100 ezer forint körüli lehet a kár, mivel neki csak a szélvédőjét törték be, de a mellette parkírozó autóknak az összes ablakát kiverték, a fényezést végigkarcolták, és ahogy a nagy nehéz kövekkel körbeütögették a gépkocsikat, azok fényezésén is komoly sérülések, horpadások keletkeztek.
A Veszprém Megyei Rendőrfőkapitányság szóvivője, Dömölki Zsolt megerősítette, valóban történt autórongálás Devecserben, s ugyan vizsgálatot indítottak, azt már le is zárták, mivel az elkövetők gyermekkorúak.
Mivel a vandálok gyerekkorúak, tettüket nem lehet szankcionálni, nem büntethetők.
A szülőket ugyan kötelezhetnék a kár megtérítésére, csakhogy információink szerint mindhárom gyermek családja segélyekből él, amire nem lehet ráterhelni a tetemes összeget.
Mottónk: "Vétkesek közt, cinkos aki néma !" A bejegyzés ideje : 11/28/2013 09:39:00 de.